Michael James Sis

**Michael James Sis** (født 9. januar 1960 i Mount Holly i New Jersey) er en amerikansk katolsk prelat og biskop av San Angelo i Texas.

## Liv ig virke
### Bakgrunn
Michael Sis vokste opp i Bryan i Texas dit familien flyttet da han var ganske ung. 

Han mottok bachelorgrad i filosofi fra University of Notre Dame i Indiana i 1982. Deretter ble han seminarist ved Pontifical North American College i Roma. I 1985 fullførte han studiene i teologi ved Det pavelige gregorianske universitet i Roma med en ytterligere bachelorgrad og i 1990 studerte han moralteologi ved Accademia Alfonsiana, også i Roma, med lisensgrad.

Mens han var i Roma arbeidet Sis med etiopiske flyktninger.

### Prest
Michael Sis ble ordinert til prest for bispedømmet Austin 19. juli 1986 av biskop John Edward McCarthy. AHan ble så gjort til kapellan i *Cristo Rey Parish* i Austin. Han ble i tillegg studentprest ved Texas A&M University i College Station i 1989.

Fra 1990 til 1992 forlot Sis *Cristo Rey* og universitetsprestoppgaven for å være kapellan ved *St. Mary's Cathedral Parish* i Austin. Han kom tilbake til *Texas A&M* som kapellan i 1992. Sis var så hovedprest for universitetet fra 1993 til 2006.

I 2006 ble Sis kallsprest for bispedømmet. I 2009 ble han sogneprest for *St. Thomas More Parish* i Austin, og i 2010 ble han generalvikar og kuriens moderator i bispedømmet. Sis var også i presterådet, styret for prestelig personell, konsultorkollegiet, kallsteamet, komiteen for opptak til det permanente diakonat, og biskopens rådgiverråd.

### Biskop av San Angelo
Den 12. desember 2013 utnevnte pave Frans ham til biskop av San Angelo. Erkebiskopen av San Antonio, Gustavo García-Siller M.Sp.S., bispeviet ham den 27. januar året etter. Medkonsekratorer var tidligere biskop av San Angelo Michael David Pfeifer O.M.I. og biskop av Austin Joe Steve Vásquez.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Kardinal Carlo Rezzonico den yngre (1724-1799) *1773
* Kardinal Antonio Dugnani (1748-1818) *1785
* Erkebiskop Jean-Charles de Coucy (1746-1824) *1790
* Kardinal Gustave-Maximilien-Juste de Croÿ-Solre (1773-1844) *1820
* Biskop Charles-Auguste-Marie-Joseph Forbin-Janson (1785-1844) *1824
* Kardinal François-Auguste-Ferdinand Donnet (1795-1882) *1835
* Biskop Charles-Emile Freppel (1827-1891) *1870
* Kardinal Louis-Henri-Joseph Luçon (1842-1930) *1888
* Kardinal Charles-Henri-Joseph Binet (1869-1936) *1920
* Kardinal Maurice Feltin (1883-1975) *1928
* Kardinal Jean Villot (1905-1979) *1954
* Kardinal Agostino Cacciavillan (1926-) *1976
* Kardinal Francis Eugene George, O.M.I. (1937-2015) *1990
* Erkebiskop Gustavo Garcia-Siller, M.Sp.S. (1956- ) *2003
* Biskop *Michael James Sis* (1960- ) *2014

## Referanser